Buturlinovka
Buturlinovka (rus. Бутурлиновка) – miestas Rusijoje, Voronežo srityje, 180 km į pietryčius nuo Voronežo, prie Oseredės upės. Rajono centras. Geležinkelio stotis prie Talovajos–Kalačo atšakos. Maisto ir gėrimų (mėsos, duonos, alkoholio), lengvoji pramonė. Apylinkėse yra kreidos, molio, smėlio telkinių. Veikia 1893 m. pastatytas soboras, dar kelios XIX a. pab. cerkvės, yra kitų XIX a. statinių (ligoninė, Kaščenko dvaro sodyba), tarybinių paminklų.